**Ministru kabineta rīkojuma projekta „Par valstij dividendēs izmaksājamo valsts akciju sabiedrības „Latvijas Pasts” peļņas daļu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 4.2 punkts paredz, ka kapitālsabiedrībām, kurās visas kapitāla daļas tieši pieder valstij minimālo dividendēs izmaksājamo peļņas daļu 2014.gadā (par 2013.gada pārskata gadu) nosaka un aprēķina 90 procentu apmērā no attiecīgās kapitālsabiedrības tīrās peļņas.  Likuma „Par valsts un pašvaldību kapitāla daļām un kapitālsabiedrībām” 3.panta pirmā un trešā daļa paredz, ka Ministru kabinets nosaka valsts kapitālsabiedrībām minimālo izmaksājamo peļņas daļu (procentos no sabiedrības tīrās peļņas) un, pēc kapitāla daļu turētāja priekšlikuma, kapitālsabiedrībai var noteikt atšķirīgu minimālo dividendēs izmaksājamo peļņas daļu.  Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punkts paredz, ka Ministru kabinets pēc kapitāla daļu turētāja pamatota priekšlikuma valsts kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu nekā noteikts šo noteikumu 4.2 punktā.  Pamatojoties uz augstākminēto Ministru kabineta rīkojuma projekts paredz kapitālsabiedrībai par 2013.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uz 2013.gada 31.decembri valsts akciju sabiedrības „Latvijas Pasts” iepriekšējo gadu finansiālie rezultāti – uzkrātie zaudējumi bija 28 851 041 EUR (20 276 627 LVL) apmērā, tajā skaitā, universālā pasta pakalpojuma saistību izpildes rezultātā radītie zaudējumi laika posmā no 2007.-2012.gadam 23 416 016 EUR (16 456 870 LVL). Līdz šobrīd spēkā esošajam Pasta likumam, kas stājās spēkā 2009.gada 03.jūlijā, tika lietots termins „vispārējie pasta pakalpojumi”, bet saskaņā ar šobrīd spēkā esošo Pasta likumu tiek lietots termins „universālais pasta pakalpojums”.  Uz 2013.gada 31.decembri apgrozāmie līdzekļi pārsniedza kapitālsabiedrības īstermiņa saistības par 1,36 milj. LVL un kopējās likviditātes rādītājs bija 1,02, līdz ar to ar īstermiņa aktīviem būtu iespējams segt īstermiņa saistības.  Kapitālsabiedrības tekošās likviditātes rādītājs ir 1. Kopējo saistību īpatsvars bilancē ir 86,6%, savukārt saistību attiecība pret pašu kapitālu ir 7,46. Neto peļņas rentabilitāte 2013.gadā bija 7,84%.  Saskaņā ar Sabiedrisko pakalpojumu regulēšanas komisijas apstiprināto universālā pasta pakalpojuma saistību izpildes tīro izmaksu aprēķina metodiku aprēķinātas valsts akciju sabiedrības „Latvijas Pasts” universālā pasta pakalpojuma tīrās izmaksas. Universālā pasta sniegšana 2013.gadā radīja peļņu 657 679 LVL (935 793 EUR) apmērā. Valsts akciju sabiedrības „Latvijas Pasts” 2013.gada pārskata peļņā ir ietverta aprēķinātā, bet no valsts budžeta nesaņemtā kompensācija zaudējumu segšanai, kas rodas no abonēto preses izdevumu piegādes pakalpojumu sniegšanas, 3,016 milj. LVL apmērā.  Valsts akciju sabiedrības zvērināts revidents KPMG Baltics SIA akcentējot apstākļus, vērš uzmanību uz to, ka valsts akciju sabiedrības „Latvijas Pasts” spēja turpināt savu darbību nākotnē ir atkarīga no vadības spējām saglabāt operatīvās darbības rezultātus, no vienošanās ar kreditoriem, kā arī no akcionāra finansiālā atbalsta.  Valsts akciju sabiedrības „Latvijas Pasts” 2013.gada pārskata peļņa ir 3 188 545 LVL jeb 4 536 891 EUR.  Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta valsts budžetā izmaksājamā peļņas daļa par valsts kapitāla izmantošanu” 4.2punktu minimālo dividendēs izmaksājamo peļņas daļu par 2013. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka, – 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi kapitālsabiedrībai pēc lēmuma pieņemšanas par dividenžu sadali Valsts kasē par 2013.gadu būtu jāieskaita dividendes 4 083 202 euro (Ls 2 869 691) apmērā.  VAS „Latvijas Pasts” uzkrātie zaudējumi 2013.gada 31.decembrī bija 28 851 041 EUR (20 276 627 LVL), tajā skaitā, universālā pasta pakalpojuma uzkrātie zaudējumi laika posmā no 2007.–2012.gadam veido 23 416 016 EUR (16 456 870 LVL).  Pašreizējās kredītsaistības (neatmaksātā daļa no kredītlīnijas) AS „Citadele banka” uz 2014.gada 31.martu ir 12 355 000 EUR.  Tādējādi nepieciešams 2013.gada peļņu 3 188 545 LVL jeb 4 536 891 EUR apmērā novirzīt iepriekšējo gadu universālā pasta pakalpojuma zaudējumu segšanai.  Sabiedrības peļņa iepriekšējā darbības gadā, galvenokārt, izveidojās optimizējot darbību un ietaupot līdzekļus atsakoties no vairākiem iepriekš plānotiem projektiem.  Tā kā iepriekšējā gada peļņa ir tikusi gūta uz vienreizējiem optimizācijas pasākumiem un atsevišķu pakalpojumu darbības uzlabošanu, tas nav radījis ieņēmumu palielinājumu – neto apgrozījums 2013.gadā bija par 0,4 milj. LVL (0,6 milj. EUR) mazāks nekā 2012.gadā – un sabiedrības rīcībā nav pietiekamu brīvo naudas līdzekļu, lai veiktu dividenžu samaksu vienlaicīgi turpinot uzņēmuma darbības attīstību un konkurētspējas saglabāšanu. Lai veiktu dividenžu izmaksu, VAS „Latvijas Pasts” papildus jau esošajām kredītsaistībām šādi līdzekļi būs jāaizņemas, radot ne tikai papildus kredītsaistības, bet arī papildus izmaksas procentu maksājumiem.  Saskaņā ar Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punktu Ministru kabinets pēc kapitāla daļu turētāja pamatota priekšlikuma valsts kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai.  Augstākminēto iemeslu dēļ valsts akciju sabiedrības „Latvijas Pasts” pārskata gada peļņu 3 188 545 LVL jeb 4 536 891 EUR apmērā nepieciešams novirzīt iepriekšējo gadu zaudējumu segšanai, kuri radušies iepriekšējos gados, nodrošinot universālā pasta pakalpojuma saistību izpildi.  Ministru kabineta rīkojuma projekts „Par valstij dividendēs izmaksājamo valsts akciju sabiedrības „Latvijas Pasts” peļņas daļu” paredz, ka 2013.gadā gūtā peļņa tiek novirzīta tikai to valsts akciju sabiedrības "Latvijas Pasts" zaudējumu segšanai, kuri radušies iepriekšējos gados, lai sabiedrības interesēs nodrošinātu universālā pasta pakalpojuma saistību izpildi, tādējādi samazinot saistību apjomu, tajā skaitā aizņemtā kapitāla attiecību pret pašu kapitālu.  Atbilstoši Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.1.apakšpunktam, lai nodrošinātu valsts akciju sabiedrības „Latvijas Pasts” ilgtspējīgu attīstību un konkurētspējas saglabāšanu, nepieciešams samazināt iepriekšējo gadu uzkrātos universālā pasta pakalpojuma zaudējumus, uzlabot likviditātes rādītājus un atbilstoši grafikam spētu segt esošās kredītsaistības, kā arī uzlabot rentabilitātes rādītājus, kas iepriekšējā pārskata periodā bija nedaudz labāki. |
| 3. | Projekta izstrādē iesaistītās institūcijas | Satiksmes ministrija  Valsts akciju sabiedrība „Latvijas Pasts” |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 145 734 105 | - 4 083 202 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 145 734 105 | - 4 083 202 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 145 734 105 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | - 4 083 202 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | 0 | 0 | 0 |
| Projekts šo jomu neskar | 0 | 0 | 0 |
| Projekts šo jomu neskar | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | Projekts šo jomu neskar | 0 | 0 | 0 |
| 5.2. speciālais budžets | Projekts šo jomu neskar | 0 | 0 | 0 |
| 5.3. pašvaldību budžets | Projekts šo jomu neskar | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Pasts” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II., IV., V. un VI. sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

17.07.2013. 15:30

1357

L.Pūce

67028237; Linda.Puce@sam.gov.lv